钦定古今图书集成/理学汇编/学行典/第205卷 > 张
## 钦定古今图书集成/理学汇编/学行典/第205卷 > 张

按《泰兴县志》：张字元素，七岁从父。宦京师，温凊
备至，盖其孝出于天性然也。及长，归娶，至扬州，梦父
病，惊悸不食，亟返棹北上，至则父卒于官矣。哭踊几
绝，扶榇还。中途遇盗，盗见其柴毁，不忍犯而去。母棺
在殡西，邻失火，延及父棺，恸哭愿与俱焚，火亦遂息。
渡江求铭，中流风骤起，三舟覆。仰天祈叩，风止，舟
独全。县令沈光上其事，诏表门。妻何氏佐夫为孝，年
百岁，家有百岁堂。海内士人咸赋诗寿之。大学士李
春芳为序。张君岂惟孝子，抑仁人哉！盖陈仲弓之流
与！乃其妻与其夫相为孝，斯亦德之刑于哉嗟乎！抑
又异矣！